Lewinodden har sitt navn etter gruveingeniøren Arthur Savel Lewin, en norsk gruveeier og utmålsmann med kullgruver på begge sidene av Grønfjorden. Lewin bygde hytter i Russkeila, på neste odde i vest (Kapp Mineral), og lengre sør rundt Kapp Linné. På selve Lewinodden reiste Hvalfangstselskapet Nimrod ei beskjeden hytte i mellomkrigstida, men den forfalt raskt.